দুদিন দুবার। শহরে ফের ওলা চালকের দৌরাত্ম্যের শিকার যাত্রীরা। কীভাবে ঠেকানো যাবে দৌরাত্ম্য? সরকারি নির্দেশনামাই বা কী বলছে? রাস্তায় দাঁড়ালে প্রতি দশটি গাড়ির মধ্যে দুটি স্মার্ট ক্যাব। শহরের পরিবহণে দ্রুত জনপ্রিয় হয়ে উঠেছে এই পরিষেবা। যাত্রীদের সাধ ও সাধ্যির মেলবন্ধন ঘটিয়ে মুস্কিল আসান ওলা-উবের।
 ওয়েব ডেস্ক: দুদিন দুবার। শহরে ফের ওলা চালকের দৌরাত্ম্যের শিকার যাত্রীরা। কীভাবে ঠেকানো যাবে দৌরাত্ম্য? সরকারি নির্দেশনামাই বা কী বলছে? রাস্তায় দাঁড়ালে প্রতি দশটি গাড়ির মধ্যে দুটি স্মার্ট ক্যাব। শহরের পরিবহণে দ্রুত জনপ্রিয় হয়ে উঠেছে এই পরিষেবা। যাত্রীদের সাধ ও সাধ্যির মেলবন্ধন ঘটিয়ে মুস্কিল আসান ওলা-উবের। সোমবার রাতে ওলা চালকের হাতে বেধড়ক মার খান সুপ্রিয় নস্কর। কিন্তু, কেমন এমন হাল? আসলে ওলা-উবেরের অন লাইন পরিষেবায় রাজ্য সরকারের সেভাবে নিয়ন্ত্রণ নেই বললেই চলে। তবুও একের পর এক অভিযোগের পর কিছুটা উদ্যোগী হয় পরিবহণ দফতর।  যাত্রী নিরাপত্তার স্বার্থে বেঁধে দেওয়া হয় বেশকিছু নিয়মকানুন। সরকারি নির্দেশনামা রয়েছে। কিন্তু, এখনও তা কার্যকর করেনি ওলা-উবেরের মতো সংস্থা। ফলে অনেক সময়ই নজর এড়িয়ে যাচ্ছে চালকদের দৌরাত্ম্য। দুদিনের মধ্যে পর পর দুটি ঘটনায় অস্বস্তিতে পড়ে এবার আরও কড়া হতে চাইছে রাজ্য পরিবহণ দফতর । দরগা রোডে ফ্যাশন ডিজাইনার রিমি শীলের ওপর চড়াও হওয়ার ঘটনায় পুলিসের কাছে রিপোর্ট তলব করেছে পরিবহণ দফতর। ইতিমধ্যেই জমা পড়েছে রিপোর্ট। লেক গার্ডেন্সের ঘটনারও রিপোর্ট তলব করা হয়েছে। অন লাইন স্মার্ট ক্যাব পরিষেবা দেয় যেসব সংস্থা, সেগুলিকে  কড়া নজরদারির মধ্যে রাখছে রাজ্য পরিবহণ দফতর। সূত্রের খবর, দৌরাত্ম্য ঠেকাতে প্রয়োজনে গাড়ি ও সংস্থার রেজিস্ট্রেশন পর্যন্ত বাতিল করার কথা ভাবনা চিন্তা করছে পরিবহণ দফতর।